A FILI hamarosan Skandináviába indul – Székelyudvarhelyen lesz az indítókocert
Published on augusztus 13, 2018 augusztus 13, 2018 szerző: eloszekelyfold
A Szentegyházi Gyermekfilharmónia, a Székelyföld kicsi nagykövetei együttese Svédországba kapott meghívást. Az idei nyári turnén augusztus 19. és szeptember 2. zajlik, amelyen 132 gyermek és 13 felnőtt vesz részt. A hangversenykörút Magyarországon, Csehországon, Németországon és Lengyelországon keresztül vezet a Skandináv-félszigetre – tudtuk meg Haáz Sándor zenetanár-karnagytól, az együttes vezetőjétől.
A Fili meghívója a svédországi magyarok közössége, a turnét szervezi a Gyermekfilharmónia Alapítvány és Haáz Katalin főtámogató. A turné költségeinek nagy részét Magyarország Kormánya állja.
Haáz Sándor immár több mint harmincöt éve álmodik és dolgozik Szentegyházán – a helyiek és az összmagyarság örömére
A turné útvonala, valamint a koncertjeinek sora:Székelyudvarhely-Abda-Prága-Szczecin-Stockholm-Bälinge-Göteborg-Ljungby.
A körút 2018. augusztus 19, vasárnap kezdődik, gyülekező délután 5 órakor indulás három autóbusszal Székelyudvarhelyre, este fél 7 órától ifjúsági mise a Kis Szent Teréz templomban, ezt követően este 8 órától Szent István-napi ünnepi hangverseny, majd 10 órakor indulás a turnéra.
Portáljaink ezalkalommal is követik a Filit. Igyekszünk majd napi rendszerességgel felhívni a figyelmet a programokra és a kísérők, illetve a gyermekek beszámolói alapján megosztjuk olvasóinkkal a különböző helyszíneken keletkező élményeket.
Amennyiben nem indul a videó, ITT is megtekinthető!
Érdemes figyelni a székelyudvarhelyieknek a Kis Szent Teréz templomban esedékes előadásra, hiszen – bár közel van a székely anyavároshoz Szentegyháza – ez a találkozás a ritka élmények sorát gazdagíthatja.
Categories Civilszféra, Egyház, Kultúra, Székelyföld, Vidék, Zene•Tags Fili, Haáz Sándor, karnagy, Svédország, Székelyudvarhely, Szentegyháza, turné
Előző MÁHÁLÁ
Következő SZEJKE – XX. Unitárius Találkozó a 450. évforduló jegyében